**Zdôvodnenie nerozdelenia predmetu zákazky**

Predmetom zákazky je uzatvorenie rámcovej dohody na dodanie predpokladaného počtu 50 ks rovnakých Cisternových automobilových striekačiek na hasenie lesných požiarov 4x4 (CAS 4x4). Cisternové automobilové striekačky sa budú objednávať počas platnosti rámcovej dohody podľa potreby. Z dôvodu zachovania záruky a jednoznačnosti zodpovednosti za prípadné nedostatky kompletného vozidla verejný obstarávateľ nedelí predmet zákazky na časti.

Nerozdelením predmetu zákazky na časti nedochádza k neodôvodnenému spájaniu nesúvisiacich plnení a teda nedochádza k bezdôvodnému obmedzeniu prístupu hospodárskych subjektov.